《关索岭》
明代·何景明

噫嘻吁，崄巇何天设之危艰。下有奔雷喷雪之飞壑，上有悬崖石栈百折而造天。

嵚崟兮巉岩，面复兮盘盘。行人雁陈而鱼贯，计分寸兮跻攀。

飞鸟兮折翼，猴猱兮无援。苟失足殒岩而落箐兮，曾不足以充虎蛇之餐。

朝不见日，夕不见月，云烟惨惨兮昼夜寒。噫嘻乎，何天设之危艰，我来倚绝壁而长望，盖不知蜀道之为难。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。